[{"text_idx": "#000004", "text": "Anita Worthing cyn dechrau ar ei chymal"}, {"text_idx": "#000005", "text": "Gethin Holland yn ystod ei ail shifft"}, {"text_idx": "#000007", "text": "Mark Whitehead yn ymlacio ar o\u0302l ei ddau shifft 45 munud"}, {"text_idx": "#000008", "text": "Paul Williams yn agor y dydd i di\u0302m \u2018A\u2019 Aberystwyth am 05:00"}, {"text_idx": "#000010", "text": "Theresa Sharland yn cloi y diwrnod"}, {"text_idx": "#000011", "text": "Owain Schiavone ar o\u0302l ei ail gymal"}, {"text_idx": "#000012", "text": "Penwythnos cyntaf Mehefin, ac er fod camau gofalus cyntaf yn cael eu cymryd i ryddhau rhywfaint ar y cloi mawr, mae\u2019r gymuned redeg yn dal i ddyfalu yngly\u0302n a\u0302 phryd bydd y cyfle nesaf i rasio."}, {"text_idx": "#000013", "text": "Ar hyn o bryd, mae Athletau Cymru wedi gwahardd unrhyw weithgarwch athletau ffurfiol nes diwedd mis Mehefin o leiaf, gan gynnwys rhedeg mewn grw\u0302p neu gynnal ras yn yr ystyr traddodiadol. I lawer o redwyr clwb, y cyfle i gymdeithasu a hyfforddi gyda ffrindiau ydy ape\u0302l mwyaf y gamp, ond rydym bellach yn methu gwneud hynny ers dros ddeuddeg wythnos."}, {"text_idx": "#000015", "text": "Er bod technoleg yn aml yn cael ei weld fel peth sy\u2019n dwyn gormod o sylw rhedwyr erbyn hyn, mae wedi bod yn fendith o safbwynt rhyngweithio ymysg rhedwyr dros y cyfnod yma. Mae apps sy\u2019n defnyddio technoleg GPS fel Strava a Garmin yn galluogi rhedwyr i rannu eu gweithgareddau, a hyd yn oed rasio gan ddefnyddio\u2019r data fel tystiolaeth o\u2019u pellter ac amser."}, {"text_idx": "#000016", "text": "Dros yr wythnosau diwethaf mae Athletau Cymru wedi trefnu dwy ras swyddogol dros 1 milltir a 5k, ac mae nifer o drefnwyr amgen wedi cynnal cystadleuthau tebyg hefyd."}, {"text_idx": "#000017", "text": "Mae rhai wedi manteisio ar y cyfleoedd rasio rhithiol yn fwy nag eraill, ac mae\u2019n deg dweud fod y math yma o weithgarwch yn apelio\u2019n fwy i\u2019r rhedwyr mwy cystadleuol yn ein plith. I\u2019r rhedwyr mwy cymdeithasol, mae\u2019r cyfleoedd i ryngweithio mewn awyrgylch ras neu ddigwyddiad rhedeg, a jyst cael hwyl, wedi bod yn llai gwaetha\u2019r modd."}, {"text_idx": "#000018", "text": "Ond, ddydd Sul 7 Mehefin roedd rhywbeth bach mwy diddorol ar droed \u2013 egin syniad bach gan glwb Rhedeg Llanelwedd a dyfodd i fod yn ddigwyddiad a ddenodd dros 60 o dimau a 1100 o redwyr i fod yn ran ohono! Roedd hyn yn cynnwys 39 o glybiau rhedeg swyddogol, un ti\u0302m pe\u0302l-droed ac un grw\u0302p Facebook!"}, {"text_idx": "#000020", "text": "Roedd y syniad yn syml \u2013 ras gyfnewid 15 awr gydag un rhedwr o bob clwb i redeg trwy gydol yr amser yna. Gallai pob rhedwr redeg awr yr un, neu gyfnodau byrrach / hirach ond fod rhaid llenwi\u2019r union 15 awr rhwng 5am a 8pm ddydd Sul gydag un rhedwr \u2013 dim mwy, dim llai. Y ti\u0302m oedd yn llwyddo i redeg y pellter mwyaf dros y 15 awr fyddai\u2019n dod i\u2019r brig."}, {"text_idx": "#000022", "text": "Mae 5:00 yn swnio\u2019n gynnar ar fore Sul i\u2019r mwyafrif o\u2019r boblogaeth, ond byddech chi\u2019n synnu faint o redwyr sydd allan am 5:00 neu 6:00 ar y rhan fwyaf o foreau. Paul Scullion oedd yn agor y dydd i un ti\u0302m, a Paul Williams i\u2019r llall."}, {"text_idx": "#000026", "text": "Yn ystod y dydd, llwyddodd y ti\u0302m cyntaf o 16 o redwyr i glocio cyfanswm o 117.8 milltir dros 15 awr gan orffen yn yr 16eg safle \u2013 canlyniad ardderchog."}, {"text_idx": "#000027", "text": "Roedd nifer o\u2019r ail dim, a fabwysiadodd y strategaeth fentrus o redeg dau gymal yr un, yn poeni am eu hail shifft ar o\u0302l rasio\u2019r cyntaf braidd yn galed. Er hynny, llwyddodd pawb i ddarganfod y nerth oedd angen i gwblhau\u2019r dasg gan orffen y dydd gyda chyfanswm o 140.95 milltir \u2013 cyfartaledd o dros Hanner Marathon yr un mewn 90 munud."}, {"text_idx": "#000042", "text": "Ras Hwyrnos Nant yr Arian"}]